TAINA IUBIRII 

-piesa în trei acte 
de Danion Vasile 



Personaje: 

DIOGENE, personaj central, apare la 30, la 50 si la 70 de ani; interpretează si cele doua roluri 
de preot si pe cel al tatălui Oanei, în asa fel încât sa i se recunoască identitatea. 

Profesorul universitar MIHAILESCU, 50 de ani. 

ILIE, student la Filologie, 21 de ani. 

Personajul în negru, 40 de ani. 

Patronul, care joaca si rolul iconarului 

OANA, studenta la Filologie, 26 de ani. 

RALUCA, studenta la Filologie, 20 de ani. 

ANDREI, student la Teologie, 23 de ani. 

Portarul Facultăţii de Litere, 35 de ani. 

Copilul portarului, 10 ani. 

Femeia de serviciu, 50 de ani 

Tatăl copilului, copilul, primul taran, al doilea taran, vulturii aurii. 



PROLOG 

DIOGENE 

(La intrarea în incinta teatrului sta Diogene, bărbat la 30 de ani, sprijinit de un butoi. Tine în 
mâna un felinar aprins si se uita cu atenţie la toţi cei care trec prin fata lui. După ce spectatorii 
s-au aşezat pe scaune, i se aude inima bătând cu putere. Apare Diogene care trece pe lângă ei, 
daca se poate chiar printre rânduri. 

In sala e lumina. Cortina e trasa. Diogene, cu felinarul la nivelul capului, se uita cu atenţie la 
spectatori, ca si cum ar caută pe cineva. Striga: "Caut un om... Caut omul..." Caută insistent. 
Nu găseşte. Se urca pe scena. Când intra după cortina, bătăile inimii nu se mai aud. Se sting 



luminile.) 

ACTUL I 
SCENA 1 

ILIE, PREOTUL, PERSONAJUL ÎN NEGRU 

(Pe scena e întuneric. Se vede doar Ilie, luminat de sus, în planul întâi, în stânga). 

ILIE (continuând o fraza): 

...si eforturile de a-i convinge au fost zadarnice. Degeaba le-a vorbit despre importanta 
rugăciunii, degeaba a încercat sa îi convingă sa fie atenţi la slujbe. Oamenii veneau la biserica 
din formalitate, fara sa participe câtuşi de puţin cu mintea la ceea ce se petrecea acolo. Se 
gândeau la mâncare, se gândeau la distracţii, se gândeau la vechii duşmani, la viitorii duşmani 
sau la emisiunile de la televizor. De parca biserica ar fi fost un apendice al lumii acesteia, un 
depozit de gânduri pământeşti, iar nu un loc închinat Domnului. 

Preotul a încercat tot ce i-a stat în putinţa pentru a-i schimba. Nu contenea sa le vorbească 
despre dobândirea sfinţeniei în lume. Despre faptul ca familia nu înseamnă refuz al sfinţeniei, 
ci ca este cale spre cer. Si nu numai le vorbea; se vedea ca el însuşi trăia asa cum îi învata pe 
alţii sa trăiască. Familia preotului era o familie model. Dar oamenii se mulţumeau sa spună ca 
e firesc sa fie asa, din moment ce preoţia înseamnă slujire adusa lui Dumnezeu. Iar ei trăiau o 
viata de patimi si plăceri trupeşti, gândindu-se ca, daca Dumnezeu exista si e iubitor de 
oameni, îi va mântui si pe ei. 

Părintele suferea mult din cauza necredinţei lor. Le-a sugerat chiar ca el se poate muta în alta 
parohie, ca sa le dea posibilitatea de a aduce în locul lui un alt preot, care poate i-ar fi folosit 
mai mult. Insa oamenii, indiferenţi, n-au luat în seama aceasta sugestie. Li s-a părut un act de 
bravura gratuita. 

Exasperat, părintele a acţionat într-un mod original, chiar exagerat de original. Venind într-o 
duminica la biserica, oamenii au văzut în locul catapetesmei bizantine o imagine tulburătoare. 
Aveau în fata o veritabila capiste păgâna. Icoanele erau substituite cu tot felul de poze si 
reclame care nu aveau nici o legătura cu sfântul lacas. 

(In partea dreapta a scenei se vede, vag, capistea care e structurata asemenea unei 
catapetesme, icoanele fiind substituite de imagini. Ele nu se vad simultan, ci sunt luminate pe 
rând, în timp ce Ilie le descrie). 

ILIE: In locul icoanei Mântuitorului era pictat un teanc mare de bani. Cu toţii îsi doreau bani, 
de la cerşetorii din fata bisericii până la cei mai bogaţi oameni din parohie, dar atât de mulţi 
nu îndrăznise sa îsi dorească nimeni. 

(Apare Personajul în negru care, în linişte, studiază imaginile.) 

Maica Domnului era substituita cu poza unei limuzine de lux, ultimul model. Nimeni nu avea 



o asemenea maşina în tot oraşul. în locul praznicelor împărăteşti erau reclamele celor mai 
urmărite emisiuni TV. (Lumina trece de la stânga la dreapta, oprindu-se pe fiecare dintre cele 
douăsprezece imagini). La televizor erau atenţi. Televizorul devenise pentru mulţi icoana în 
fata căreia stăteau tot timpul liber. Televizorul avea în capiste poziţia pe care o merita. 

Cei doisprezece apostoli erau înlocuiţi cu cei mai apreciaţi oameni politici ai zilei. In ei 
oamenii îsi puseseră toata nădejdea. Politica îsi recăpătase rolul de zeiţa. In locul Sfinţilor 
Prooroci erau actori cunoscuţi, fotomodele arătoase si cântăreţi celebri. Sfântul Arhanghel 
Mihail era înlocuit de o sticla de băutura si un cartuş de tigari. 

(Lumina cade pe Personajul în negru care râde hidos). 

ILIE (continua): Binevestitorul Gavriil înlocuit de un bilet câştigător la loto si o minge de 
fotbal. Uşile din mijloc, care substituiau uşile împărăteşti, aveau lipite titlurile celor mai citite 
ziare si reviste. Deasupra catapetesmei, lângă cruce, era o semiluna, semn al înţelegerii între 
religii, sub care scria cu litere mari; "Veniţi aici toţi cei pătimaşi si îndestulaţi!". 

(Personajul în negru râde iarasi, aplaudând cu admiraţie capistea care acum este luminata 
toata. Face o reverenţa respectuoasa înaintea ei). 



SCENA 2 

ILIE, PATRONUL (Acelaşi decor. Se aude iarasi vocea lui Ilie, care continua...) 

ILIE: Noua catapeteasma arata groaznic. Stând în fata ei, nimeni nu se mai putea simţi într-un 
loc închinat lui Dumnezeu. La început, credincioşii au crezut ca părintele si-a pierdut minţile; 
doar soţia îi murise de curând. Si totuşi părintele ţinea slujbele ca înainte, fara nici o 
schimbare. Nu dădea nici un semn de nebunie. După câtava vreme, credincioşii au început sa 
simtă nevoia peretelui cu icoane. Ca după o predica tainica, ei si-au dat seama ca biserica era 
singurul spaţiu care le dădea posibilitatea de a scapă de frământările si obsesiile zilnice. Se 
gândeau chiar sa strângă bani pentru a cumpăra o catapeteasma noua. 

într-o seara, un bărbat a venit pe ascuns la biserica. Era patronul celui mai mare magazin din 
oraş. Se zicea despre el ca ţinea chiar o casa de desfrâu, dar nimeni nu putea fi sigur de asta. 

(Din dreapta scenei apare patronul, ţinând în mâna stânga o lumânare mare, de cununie. 
Priveşte în treacăt icoanele, si se opreşte în fata teancului de bani. Scuipa imaginea cu banii, 
apoi o loveşte cu pumnii.) 

PATRONUL (strigând): Bani, bani, bani. M-am saturat de bani. M-am saturat. Nu mai vreau, 
nu mai pot... Doamne... (împreunându-si mâinile la piept) am nevoie de altceva... am nevoie 
de Tine. (Se prinde de un colt al catapetesmei păgâne si încearcă sa o trântească jos, dar nu 
are putere. O mai scuipa odată, apoi pleacă mânios.) 



SCENA 3 



ILIE, PREOTUL, PATRONUL, PATRU CREDINCIOŞI, PERSONAJUL IN NEGRU. 

(Din dreapta scenei se întoarce patronul, împreuna cu alţi patru bărbaţi. Patronul aprinde 
lumânarea pe care o tine în mâna. Trag toţi cu putere de capiste si o culca la pământ pe scena. 
In spate vad vechea catapeteasma pe care o privesc cu mirare). 

ILIE (continuând povestirea): Patronul a revenit cu alţi bărbaţi ca sa dărâme altarul păgân. Nu 
le-a fost greu sa surpe capistea idoleasca. Si mare le-a fost mirarea când au văzut ca vechea 
catapeteasma se afla încă în biserica. Părintele nu o aruncase. Doar o mutase puţin mai în 
spate, ca sa nu poată fi văzuta de credincioşi. Până atunci fusese mascata de capiste. 

Când, la lumina palida a lumânărilor, oamenii au văzut icoanele (cei patru credincioşi cad în 
genunchi, iar patronul se duce la icoana Mântuitorului, o strânge în braţe si începe sa plângă), 
au căzut în genunchi. Parca le vedeau pentru prima data (credincioşii, în genunchi, se închina 
cu emoţie). Icoanele de care aveau atâta nevoie se aflau în fata lor. Au început sa se roage 
lăcrimând. Parca îsi vedeau un copil pierdut. Parca erau copii pierduţi ce îsi regăseau părinţii. 
Parca găsiseră o comoara. Se rugau în şoapta suspinând. (Intre uşile împărăteşti se vede figura 
duhovniceasca a preotului - e Diogene la cincizeci de ani- care deschide uşile împărăteşti). 

Liniştea nopţii a fost întrerupta de vocea părintelui care, deşi bătrân, se afla la ora aceea târzie 
în altar. 

PREOTUL (privind spre credincioşi, le spune cu o voce blânda): De când aşteptam clipa 
aceasta.... 

(Personajul în negru încearcă în zadar sa ridice capistea. Văzând ca nu reuşeşte, îsi da cu 
pumnii în cap, disperat, si fuge prin stânga scenei. Lumina care cădea pe Ilie se stinge; pentru 
câteva clipe e luminat doar iconostasul. Lumina se stinge). 



SCENA 4 

ILIE, PROFESORUL, RALUCA, ANDREI, OANA, PERSONAJUL ÎN NEGRU, 
PORTARUL, COPILUL. 

(Lumina cade pe Ilie, ca la începutul scenei 1 . El, privind foile pe care le tine în mâna, 
vorbeşte). 

ILIE: Cam asta e. Cu mici modificări, cred ca ideea e clara. 

(Lumina cade pe Personajul în negru, apoi se luminează toata scena. O sala de curs în care 
lângă Ilie se afla Oana si Raluca, stând în banei. Profesorul sta la catedra. O clipa de tăcere). 

PROFESORUL (dând din cap admirativ): Frumos final. Si neaşteptat. Ai grija cum dezvolţi 
totul. 

RALUCA: Catapeteasma e realizata parca de Hitchcock, imaginea e izbitoare. 

PROFESORUL: Da, e de efect. (Ilie se aseaza în banca). Dar pe cât e de originala ideea, pe 



atât de grijuliu trebuie sa fii la redactare. Stilul trebuie sa fie uniform; ştii ca asta e problema 
ta, nu? (Ilie da din cap afirmativ). Si sa accentuezi nu numai regăsirea catapetesmei, ci si 
tulburarea oamenilor când vad capistea care le oglindeşte minţile. Textul va fi inclus tot în 
volumul tau, "Visele seminaristului cu ochi albaştri", nu? 

ILIE: Da, mai definitivez povestirea asta si încă doua capitole si lucrarea e cam gata. O 
tehnoredactez si v-o aduc. 

PROFESORUL: Buna ideea asta cu povestirea unor vise. Daca nu te-ai fi folosit de acest mod 
de prezentare, puteai fi înţeles greşit. Riscai ca cititorii sa se smintească, si poate chiar sa lase 
cartea din mâna, daca nu ar fi ştiut ca totul este doar un vis. 

OANA: Sa ne spună cum i-a venit ideea. 

ILIE: De multa vreme ma frământa faptul ca mulţi oameni participa prea puţin la slujba. Se 
foiesc, se tot mişca, vorbesc între ei. Alţii chiar ies afara. Si asta nu se întâmpla numai la 
biserica la care obişnuiesc sa merg. 

OANA: Mirenii considera ca, daca au ales viata în lume, au scăpat de purtarea crucii. 

PROFESORUL: Nu toţi. 

ILIE: Nu toţi, aproape toţi. Si asta se întâmpla de multa vreme, nu e ceva specific zilelor 
noastre. Ideea mi-a venit de la o pilda din Pateric, pilda care m-a pus pe gânduri. 

OANA: Care dintre Paterice? 

ILIE: Cel egiptean. La o mănăstire era un părinte văzător cu duhul. La o slujba a văzut ca unii 
dintre părinţii aflaţi în biserica nu aveau capete pe umeri. Aveau trupurile fara capete. Iar alţii, 
care nu au putut sa ajungă la slujba, fiind rânduiţi de stareţ la diferite ascultări, dar erau cu 
inima la rugăciune, aveau capetele în biserica. Asa vedea părintele. 

OANA: Am citit si eu întâmplarea. 

RALUCA: Adevărul e ca prin biserici sunt destule trupuri fara capete. 

ILIE: Fara sa judec pe nimeni vreau ca prin ceea ce scriu sa atrag puţin atenţia asupra stării de 
fapt. 

RALUCA: Tie nu-ti zboară mintea când eşti în biserica? Iti aminteşti când am fost la slujba la 
mănăstirea Sinaia? Mi-ai zis ca-ti era gândul numai sa ajungem la cota 2000. 

PROFESORUL: Vad ca acum, daca ceilalţi ne-au părăsit si au plecat în pelerinaj, a devenit si 
Raluca mai înfipta. Când sunt mai mulţi parca este mai domoala. 

ILIE (uitându-se la Raluca): Da, Raluca, de multe ori îmi zboară mintea, dar asta nu înseamnă 
ca e normal ca în biserica mintea sa zboare la tot felul de lucruri. Eu ma lupt cu gândul si, 
chiar daca e greu, fac tot posibilul pentru a-1 aduce înapoi ori de câte ori zboară. 

(Batai în usa. Intra Andrei, purtând ochelari cu dioptrii mari, având mâna dreapta bandajată). 



ANDREI: Scuzati-ma, am întârziat mult? 

PROFESORUL: Intra Andrei! Ce-ai patit la mâna? 

ANDREI: M-am tăiat cînd curatam cartofi. Nu-i grav. 

PROFESORUL (către ceilalţi): Andrei e ultimul an la Teologie, îl cunosc din facultate. 

RALUCA: Predaţi si acolo? 

PROFESORUL: Nu, dar am predat până anul trecut. (Către Andrei)Ti-am spus ca ceilalţi sunt 
în pelerinaj la mănăstirile din Oltenia. Noi aveam fiecare câte ceva de făcut aici, si nu am 
putut pleca. Si daca tot nu ne-am dus la mănăstiri, am stabilit o noua întâlnire. Ea e Oana, ea, 
Raluca si (arătând cu capul spre Ilie), Ilie. Discutam despre faptul ca mintea zboară la 
rugăciune. In cercul nostru de literatura religioasa creaţiile studenţilor sunt urmate de 
comentarii pe marginea ideilor expuse si de multe ori s-a simţit lipsa unui student teolog. 
Poate te vei apropia de noi, în timp. 

RALUCA (dezinvolta): Tie nu îti zboară mintea când te rogi? Sau, ma rog, toţi teologii sunt 
sfinţi? 

ILIE: Raluca, ce-i cu tine de zgârii asa? 

OANA: A dat azi un interviu sa se angajeze la un ziar si n-au acceptat-o. O sa-i treacă. 

(Personajul în negru, pe care nu îl vede nimeni, până acum a stat retras. Acum se duce si îi 
şopteşte ceva Ralucai, care se răsteşte la Oana). 

RALUCA: Ce ma faci de râs la toata lumea? Da, nu m-au angajat, ei si? 

OANA: Iarta-ma, n-am vrut sa te supăr. 

PROFESORUL: Raluca, nu mai fi răutăcioasa ! 

(Se aud împuşcaturi de mitraliera din ce în ce mai aproape). 

Toţi în afara de Personajul în negru privesc spre usa miraţi. Usa se deschide si intra copilul 
portarului cu o arma de jucărie cu simulator de sunete. In urma lui se aud paşi. Intra în sala si 
portarul). 

PORTARUL: Iertati-ma, domnu' profesor. A fost ieri ziua lui si i-a adus unchi-su asta. Ca are 
bani. Si deşi i-am zis sa stea lângă mine liniştit la poarta, mi-a scăpat. 

PROFESORUL: Nu-i nimic. Asa sunt copiii. 

(Personajul în negru îi şopteşte ceva portarului care îi da doua palme copilului). 

PORTARUL: Na, ma, sa fii cuminte altădată. Când i-oi zice lui ma-ta ca m-ai făcut de 
ruşine... Scuzati-ma... 



(Portarul si copilul ies pe usa). 

PROFESORUL (către Andrei): îmi pare rau ca nu ai auzit povestea lui Ilie. Zi, Andrei, ce 
trebuie sa facem ca sa nu ne mai zboare mintea? 

ANDREI: Mintea omeneasca e greu de stăpânit. De aceea zboară atât de uşor. Dar, de câte ori 
zboară, în clipa în care ne dam seama ca ne gândim la altceva, cu puţin efort, trebuie sa 
încercam sa o aducem înapoi. Chiar si sfinţilor li s-a întâmplat sa le zboare mintea la 
rugăciune. Dar, daca ne rugam mult si des, încetul cu încetul mintea se aduna. Asa cum un 
sportiv îsi stăpâneşte trupul, asa un om care se roagă lui Dumnezeu ajunge sa îsi stăpâneasca 
mintea. Si cu cât sporeşti în rugăciune, cu atât gândurile care îti răpesc mintea sunt mai rare. 

OANA: Da, mintea nu zboară numai când te rogi în biserica, ci oriunde te-ai ruga. Dar daca ai 
răbdare si te rogi mai mult mintea se linişteşte. 

PROFESORUL: Păcat ca Andrei n-a ascultat ce-a prezentat Ilie. Sunt curios cum i s-ar fi 
părut capistea păgâna. (Către Ilie): Deşi în nici o biserica situaţia nu este ca în textul tau, căci 
mai exista credincioşi care sunt atenţi la slujbe, e bine ca ai exagerat. Pentru ca impactul este 
mai mare. Oamenii înţeleg prea puţin importanta rugăciunii. Am impresia ca mulţi dintre cei 
care vin duminica la Liturghie nu îsi dau seama la ce participa. Liturghia nu se face doar 
pentru folosul preotului, ci mai ales pentru folosul credincioşilor. 

OANA: Sunt oameni care, văzând un meci de fotbal, mor si învie de câteva ori până la 
sfârşitul jocului, sau care văzând un film de dragoste plâng cu lacrimi, iar când vin la biserica 
parca ar sta în cuşca. De-abia aşteaptă sa se termine slujba. 

ANDREI: Ucigătoare amorţeala sufleteasca. Daca preotul le-ar împărţi bani, ar juca de 
bucurie. Daca le-ar da mâncare sau haine, ar fi tare mulţumiţi. Si când te gândeşti ca preotul le 
poate da ce este mai de preţ în lumea asta, chiar Trupul si Sângele Mântuitorului Hristos, si 
totuşi nu-i interesează... 

ILIE: Ce sa vorbim despre împărtăşanie, ei nu înţeleg nici măcar ce mare minune este 
rugăciunea. Tu, om, te adresezi lui Dumnezeu. Tu, om, vorbeşti cu Creatorul Universului. Tu, 
om, stai în fata Maicii Domnului. Ce poate fi mai minunat? Rugăciunea, întâi de toate, este o 
întâlnire. De fapt numai rugăciunea care este o întâlnire este rugăciune. Când stai si 
bolboroseşti cu gura, fiind cu mintea aiurea, nu te rogi. 

RALUCA: Nu mi-am dat seama până acum. Ai dreptate. Rugăciunea este o minune chiar si 
numai pentru ca te pune în fata lui Dumnezeu, a sfinţilor sau a îngerilor. Indiferent de ceea ce 
ceri în rugăciune, cineva te asculta. Cineva e de fata. Rugăciunea poate umple golul din 
inimile atâtor oameni care suferă de singurătate. 

ANDREI: Am prieteni care vor sa duca o viata creştina. Ajuta săracii, ajuta bolnavii, fac bine 
altora, dar se roagă foarte puţin. Nu înţeleg ca cel mai important lucru în viata este sa trăieşti 
după voia lui Dumnezeu. Si daca nu ne rugam, daca nu vorbim cu Dumnezeu, degeaba ne 
numim creştini. 

RALUCA: Si Dumnezeu cum răspunde când Ii vorbim? 



ANDREI: La fiecare rugăciune pe care o spunem, Dumnezeu ne răspunde. Nu exista 
rugăciune fara răspuns. Dar oamenii cer de multe ori lucruri care nu sunt de folos. Si 
Dumnezeu, daca le-ar da ceea ce cer, le-ar face rau. 

OANA (întrerupându-1): Daca un copil îi cere tatălui sau un topor ca sa se joace cu el, evident 
ca nu primeşte nimic. 

ANDREI: Mai mult. Dumnezeu, când Ii cerem lucruri nefolositoare, nu numai ca nu ni le da 
si prin aceasta ne face un mare bine, ci ne dăruieşte ceea ce ne trebuie cu adevărat. Părintele 
Ceresc nu va răspunde niciodată mecanic la cererile noastre, dându-ne otrava daca îi cerem. 

RALUCA (oftând): Si totuşi, parca de multe ori nu ne da nici ceea ce ne este de folos... 

ILIE: înseamnă ca nu ne poarta de grija. înseamnă ca nu ne iubeşte. înseamnă ca nu e bun. 
înseamnă ca nu e Dumnezeu. Ai grija, e foarte important modul în care te raportezi la 
Dumnezeu. Daca te rogi Celui care te iubeşte, sigur te va ajuta. Trebuie sa pricepem: 
Dumnezeu ne iubeşte si ne vrea binele... 

(Se aud batai în usa. Intra portarul.) 

PORTARUL (către profesor): Iertati-ma, m-a rugat decanul, poate găsesc ceva baieti sa ajute 
la descărcat nişte materiale. 

PROFESORUL: Mai e decanul în facultate? 

PORTARUL: Da, la parter. 

PROFESORUL: Ilie, vino cu mine. (Către Andrei) Tu, cu mâna bandajată, rămâi aici. Oana, 
vezi ce părere are despre povestea ta cu tara călugărilor. 

RALUCA: Pot veni si eu? 

PROFESORUL: Haide. 

(Ies pe usa. în sala rămân doar Andrei si Oana). 



ACTUL II 

SCENA 1 

ANDREI, OANA 

(Andrei se plimba prin sala). 

ANDREI: Despre ce poveste vorbea domnul Mihailescu? 



OANA (zâmbind): O poveste pe care le-am spus-o data trecuta. Despre o tara în care cei mai 
mulţi oameni se călugăresc. 

ANDREI (incitat): Spune-mi-o si mie. Si pe mine ma bat asemenea gânduri. 

OANA: Nu ştiu daca ai s-o înţelegi cum trebuie. 

ANDREI: Vedem pe urma. 

OANA: E o poveste despre roadele dragostei dintre doi oameni care trăiesc într-o tara în care 
căsătoria este înţeleasa asa cum trebuie. Căsătoria ca unire a a doi oameni care se iubesc si vor 
sa îl slujească pe Dumnezeu sprijinindu-se unul pe altul pe calea mântuirii. 

ANDREI (ironic): Ai reprodus destul de bine definiţia din cursul de liturgica. 

OANA: Teoretic asa e căsătoria si la noi. Numai ca, practic, mulţi oameni se căsătoresc din 
tot felul de motive care nu stau în picioare. Unul dintre ele fiind dobândirea unei situaţii 
materiale mai bune, de exemplu. 

ANDREI: Si în poveste? 

OANA: In tara respectiva au trăit, cu multa vreme în urma, doi oameni care s-au iubit mult, 
mult de tot. Dragostea lor i-a convins ca trebuie sa facă tot ce le sta în putinţa pentru ca 
părerea oamenilor despre nunta sa se schimbe. Până la ei, si acolo oamenii înţelegeau nunta 
cum o înţeleg majoritatea dintre noi. Iar excepţiile nu aveau curajul sa îsi spună părerile în 
public. 

ANDREI: Ce păreri? 

OANA: Ca nunta este atât de preţioasa, ca taina ei este atât de mare, încât cei care se 
căsătoresc fara sa se iubească fac un păcat ireparabil. Si eroii din poveste au avut acest curaj: 
de a vorbi despre adevărata nunta, în care doi oameni găsesc în dragostea lor si în harul lui 
Dumnezeu puterea de a se jertfi pentru binele celorlalţi. 

ANDREI: Căsătoria ca jertfa? 

OANA: De ce nu? Oare pe doi oameni, daca sunt căsătoriţi, îi opreşte ceva de a se ruga cât 
mai mult? Sau de a posti? Sau de a-i ajuta pe săraci si pe bolnavi? 

ANDREI: Totuşi nimeni nu se căsătoreşte pentru a-I sluji lui Dumnezeu. 

OANA: Asta e părerea ta. Ştii bine ca nu toţi au chemare spre călugărie. Ce facem cu ceilalţi, 
care au chemare spre căsătorie? Cine are dreptul sa le refuze slujirea lui Dumnezeu prin 
căsătorie? Cine are dreptul sa-i convingă ca de fapt căsătoria e doar o eschivare de la o viata 
creştina autentica? 

ANDREI (domolind-o): Te-ai cam înflăcărat. Vezi lucrurile prea în roz. Pentru ca asa vrei sa 
le vezi, nu pentru ca asa sunt ele. Unii dintre cei care vor sa se călugăreasca sesizează ca în 
familie sunt doar frumuseţi imaginare, e vorba doar de o spiritualitate fantomatica. 



OANA: Asta pentru ca ei vor sa se călugăreasca ca sa fuga de lume, pentru ca nu au ştiut sa îi 
facă fata. Nu pentru ca au ales între slujirea lui Dumnezeu în mănăstire si slujirea lui 
Dumnezeu în familie. Adevăraţii călugări nu sunt laşi, adevăraţii călugări nu dispreţuiesc 
căsătoria. 

ANDREI (dându-si seama ca Oana are dreptate): Ştii cine a hotărât ca preoţii din lume sa aibă 
voie sa se călugăreasca? 

OANA: Nu au avut voie de la început? 

ANDREI: Ba da, dar prin secolul al IV-lea a avut loc un sinod la care episcopii au pus 
problema celibatului preoţesc. Si când aproape toţi erau de acord cu celibatul, un pustnic 
renumit, Pafnutie, si-a spus punctul de vedere. Ca nunta e sfânta în toate si ca familia nu 
numai ca nu îl împiedica pe preot sa-si exercite misiunea, ba chiar îl ajuta. Deoarece 
cunoscând problemele vieţii de familie din propria experienţa poate face fata problemelor 
puse de credincioşi. 

OANA: Asa spune si tatăl meu, după ani buni de preoţie, ca familia 1-a ajutat si îl ajuta mult... 

ANDREI (mirat): Tatăl tau? E preot? Asta explica multe. 

OANA: E preot. La tara. E adevărat, faptul ca el este sot si tata implica o sumedenie de 
responsabilităţi, o mare parte a timpului sau fiind dedicata familiei. Dar acest timp nu este 
deloc pierdut. Fiind un sot bun si un tata bun, nu numai ca este un model viu pentru oameni, 
dar poate si sa îi înveţe pe alţii sa aducă liniştea si înţelegerea în casele lor. 

ANDREI: Revino la poveste ! Ce s-a întâmplat în tara călugărilor? 

OANA: Oamenii n-au mai avut curajul sa se căsătorească din interes. Preferau sa se 
călugăreasca, considerând ca e mai bine sa te lupţi cu propriile slăbiciuni în mănăstire decât sa 
întemeiezi o familie al cărei fundament, dragostea, lipseşte. Apropo, ştii ce zicea Nae Ionescu 
despre căsătorie? 

ANDREI: Ce zicea? 

OANA: Ca materia care se sfinţeşte în taina nuntii, cum e la Botez apa, la Maslu uleiul, la 
nunta lipseşte. Ca ceea ce se sfinţeşte la nunta ar fi iubirea celor doi. Daca iubirea celor doi, 
adică materia nuntii, lipseşte, în realitate nunta nu poate avea loc. Daca doi oameni nu se 
iubesc, nici o slujba, nici măcar Dumnezeu nu îi poate forţa sa se iubească. 

ANDREI: De asta sunt atâtea divorţuri. Interesanta părerea filozofului... Chiar daca, în rare 
cazuri, căsătoria schimba radical în bine relaţia dintre doi oameni, de multe ori, daca iubirea 
lipseşte, relaţia se destramă. De asta au divorţat si părinţii mei. 

OANA: îmi pare rau pentru tine. 

ANDREI (îngândurat): Ma gândesc oare cât de mult m-a marcat pe mine neînţelegerea lor. 
Pîna sa dau la facultate, anii de liceu pentru mine au fost un chin. Scandaluri, certuri, chiar si 
batai. Mama de-abia a rezistat. A făcut tot ce i-a stat în putinţa pentru a evita divorţul. Dar tot 
a parasit-o tata, care imediat a uitat cu totul de noi. 



OANA: E firesc ca experienţa aceasta trista sa te facă sa vezi familia în negru. 

ANDREI: Nu ştiu cum poate fi o altfel de familie. Am auzit multe, dar mi-e greu sa am 
încredere în familie. 

OANA: Nu, familia nu e cum crezi. Fratele meu s-a călugărit la Mănăstirea Sihăstria fericit ca 
si-a găsit chemarea, fericit ca a întâlnit sensul vieţii sale în monahism. Dar, de câte ori ne-a 
scris, cu câţi prieteni care au trecut pe acolo a vorbit, niciodată nu a avut vreun gând de 
dispreţ fata de nunta. 

ANDREI: Da, cei care dispreţuiesc nunta stau sub osânda canoanelor bisericeşti. 

OANA: Mihai, asa îl chema, acum se numeşte Varsanufie, a plecat la mănăstire pentru ca 
acolo a găsit ceea ce sufletul sau caută: între frumuseţea mănăstirii si frumuseţea familiei a 
ales-o pe cea dintâi, fara a o dispretui pe cea de-a doua. 

ANDREI: Tatăl vostru ce-a zis? L-a lăsat sa plece? 

OANA: Tatăl i-a zis: "Băiete, daca nu ai fi înţeles câte ceva despre frumuseţea familiei, daca 
erai un fricos si daca fugeai de lume în mănăstire, martor mi-e Dumnezeu ca nu te-as fi lăsat". 

ANDREI: Greu cuvânt. 

OANA: "Dar pentru ca ştiu ca poţi fi un vas al lui Dumnezeu, atât în lume cât si în mănăstire, 
ai toata binecuvântarea mea de a alege singur". 

ANDREI: As vrea sa îl cunosc pe tatăl tau! 

OANA: Cred ca ti-ar fi de folos. 

ANDREI: Mai spune-mi câte ceva despre el. 

(Oana trece lângă Andrei, în partea stânga a scenei). 

OANA: Iti spun. Ceva ce o sa-ti placa sigur. Mai mult decât povestioara despre tara 
călugărilor. 



SCENA 2 

OANA, ANDREI, TATĂL OANEI, ICONARUL 

(Lumina cade pe Oana si Andrei, în stânga scenei. In dreapta întuneric). 

OANA: Tatăl meu a avut o copilărie trista. Rămas orfan de mic, nu a apucat sa îsi cunoască 
părinţii. 

ANDREI: Eu credeam ca părerea pe care o are despre familie se datorează părinţilor sai. 



OANA: A fost crescut de bunica lui, o femeie deosebita, care i-a arătat toata dragostea ei. 
Când bătrâna a răposat, tata a căzut în disperare. Bătrâna îi fusese si mama si tata. O vreme nu 
a vorbit cu nimeni. Nici la biserica nu-1 mai vedeau oamenii. încetul cu încetul, tata se rupea 
de toţi si de toate. Suferinţa îl însingura. I se părea ca Dumnezeu 1-a părăsit. Si atunci L-a 
părăsit si el pe Dumnezeu. Nu se mai ruga deloc. 

(In dreapta scenei, luminat slab, într-o camera mica, sta tatăl fetei. E Diogene întinerit cam la 
20 de ani, îmbrăcat în haine de casa. Pe un perete o icoana mare cu învierea Domnului). 

Până când, odată, fiind în culmea deznădejdii, tata a început sa se roage cu disperare: 
"Dumnezeul meu, pentru ce m-ai părăsit? Pentru ce? Dumnezeule, unde eşti? Nu ma lasă sa 
mor de atâta suferinţa..." 

(în timp ce Oana reda cuvintele tatălui ei, acesta se întoarce cu fata spre icoana, cu spatele la 
spectatori, si ridica mâinile spre cer). 

TATĂL OANEI: Dumnezeule, ajuta-ma!... 

(Se aud batai la usa. Tatăl trage zăvorul. în casa intra iconarul, îi da un pachet, îl bate 
prieteneşte pe umăr si pleacă repede. Tatăl închide usa). 

OANA (continua): Si când disperarea si singurătatea erau gata sa-1 copleşească, a auzit pe 
cineva bătând la usa. Era iconarul satului. Iconarul era nasul de botez al tatălui meu. îl ştia de 
mic, îi ştia sufletul. Făcuse tot ce-i stătuse în putinţa ca sa îl ajute sa biruie tristeţea. Dar 
cuvintele lui au rămas fara răspuns. Atunci, amintindu-si cu câta evlavie îl asculta tatăl meu, 
în copilărie, când îi citea din Vieţile Sfinţilor, l-a supus unui veritabil examen de conştiinţa. 
(Tatăl desface pachetul. în pachet se afla o icoana mare lunga cam de un metru. Omul este 
uimit de ce vede în icoana). Exact când deznădejdea era gata sa-1 nimicească, i-a adus un fel 
de icoana stranie. 

ANDREI: O icoana? Ca sa îl ajute? Vreo icoana făcătoare de minuni? 

OANA: Nu. Nu era nici măcar o icoana obişnuita. Era o icoana în care era reprezentat chiar 
tatăl meu. (Omul ia icoana în mâna, se freacă la ochi, nu-i vine a crede ca are în fata ochilor 
asa ceva). 

ANDREI: Ce-ai spus? 

OANA: Tata, când a privit icoana, stătea si nu înţelegea. Pe icoana nu era scris numele celui 
reprezentat. Dar chipul din imagine semăna enorm cu propria sa fata. Vesmintele celui din 
icoana erau asemenea hainelor de sărbătoare ale tatălui meu. Tata era foarte frământat. 

(Omul ia o oglinda înrămata de mărimea icoanei din perete si o aseaza pe masa. Sta în asa fel 
încât din sala sa se vadă atât icoana - ce se afla pe masa lângă oglinda - cât si imaginea 
reflectata de oglinda. Apoi, după câteva clipe, întoarce oglinda si icoana ca sa le vadă cât mai 
bine. Cu coatele pe masa, ia oglinda în stânga si icoana în dreapta. Se uita pe rând la ele). 

OANA (continua): Din mila lui Dumnezeu si pentru rugăciunile iconarului, tata a înţeles ca 
orice creştin este chemat la sfinţenie. Oricât de mari ar fi încercările prin care trecem, 



Dumnezeu ne da puterea sa le depăşim. Sfinţenia nu se dobândeşte călcând pe covoare de 
flori. Ci ducând crucea încercărilor. Tata a luat oglinda din perete si a pus-o lângă icoana. S-a 
uitat la ambele chipuri. Cel din oglinda te respingea, cel din icoana te atrăgea. Si-a dat seama 
ca are de ales între doua cai: calea oglinzii si calea icoanei. Calea în care te laşi modelat de 
nimicnicia lumii acesteia si calea în care te laşi modelat de Dumnezeu. 

(Omul aseaza icoana pe masa si lasă oglinda. Pune oglinda lângă icoana). 

Ştia ca pe calea oglinzii a ajuns la disperare. 

(Omul da un pumn în oglinda si o sparge. Cioburile rămân în rama). Si atunci a spart oglinda. 
S-a pus în genunchi în fata unei icoane cu învierea Domnului pe care o avea în camera (omul 
îngenunchiaza în fata icoanei) si s-a rugat: "Doamne, prea mult Te-am părăsit. Fa-ma al Tau ! 
Fara Tine mor! Nu ma lasă! Cheama-ma din nou în Biserica Ta!". După rugăciune s-a întors 
la icoana primita si si-a dat seama ca ea nu era altceva decât o scrisoare în culori. O scrisoare 
care trebuia citita o singura data. Si i-a dat foc. (Omul ia o lumânare si da foc icoanei. Tine 
icoana care arde în mâna sa). 

Pentru el, icoana primita a fost o revelaţie, o minune. (Accentuând). Si-a dat seama ca 
singurul lucru care îl poate împlini, în fata tuturor încercărilor si greutăţilor vieţii, este sa 
trăiască pentru Dumnezeu. Si-a dat seama ca Dumnezeu este Cel care da împlinirea oricărei 
vieţi. 



SCENA 3 

ANDREI, OANA, PORTARUL, COPILUL, PERSONAJUL ÎN NEGRU, FEMEIA DE 
SERVICIU 

ANDREI: E tulburător ce-mi spui. Convertirea lui e parca scoasa din cârti. E aproape de 
necrezut. Pare poveste curata. Si cum a ajuns preot? 

OANA: Când si-a dat seama ca nu era singurul care a fost lovit de deznădejde si de 
singurătate, când si-a dat seama câta nevoie au oamenii de cineva care sa îi apropie de 
Dumnezeu, a hotărât sa facă scoală de preoţi. Si, în câţiva ani, a luat locul părintelui bătrân 
din satul nostru. 

ANDREI: Vreau neapărat sa îl cunosc pe tatăl tau. Ştii, când ai început sa vorbeşti despre tara 
călugărilor, te-am privit cu oarecare neîncredere. Credeam ca eşti o filoloaga care vrea sa se 
bage unde nu îi fierbe oala. 

OANA: Filoloaga încerc sa fiu... 

ANDREI: Si iconarul... ce idee extraordinara a avut... 

OANA: Vezi până unde poate duce iubirea pentru celalalt? Ideea cu icoana aceea i-a venit 
numai din prea multa grija si dragoste pe care o avea fata de tata. 

ANDREI: Si dragostea a fost simţită si răsplătită pe măsura. Cât de mult s-a bucurat iconarul 



aflând ca finul sau a devenit preot... A apucat sa îl vadă, nu? 

OANA: Da, mai trăieşte si astăzi. E un om cu totul deosebit. îmi dau seama ca fapta lui de 
altădată seamănă izbitor cu modul în care părintele din povestea lui Ilie a ştiut sa îi aducă pe 
credincioşi pe drumul cel bun. Un mod extrem de riscant, dar pentru ca a izvorât dintr-o inima 
plina de dragoste a dat roade. 

ANDREI: Eu nu am prins povestea lui Ilie, si nu ştiu la ce te referi. întoarcerea tatălui tau mi 
se pare cutremurătoare mai ales prin faptul ca e reala. 

OANA: Cu aceeaşi iubire arzătoare ar trebui sa vegheze orice nas asupra finului sau, orice 
părinte asupra copiilor sai, orice sot asupra soţiei lui. 

ANDREI: Si orice preot asupra turmei sale... 

OANA: Nu e o utopie, e iubirea pe care ne-o cere Hristos. Si chiar daca trebuie sa o arătam 
prin lucruri care par banale, care nu par ieşite din comun, aceasta se datorează smereniei care 
însoţeşte iubirea adevărata. De multe ori cei care caută metode originale pentru a-si arata 
iubirea o fac nu din prea plinul dragostei, ci tocmai pentru a masca puţinătatea sentimentelor, 
în timp ce oamenii care iubesc smerit, cu cât dragostea lor pare mai ascunsa, cu atât e simţită 
mai puternic. Si tocmai aceşti oameni, printre care se număra si nasul tatălui meu, sunt 
capabili de faptele cele mai originale atunci când situaţia o cere. Dar aceasta originalitate e 
dovada nu a unui suflet mândru si dornic de a ieşi în evidenta cu orice preţ, ci dovada unei 
inimi care sângerează pentru nevoile aproapelui. 

ANDREI: îmi pare bine ca discutam lucruri atât de serioase. Nu prea aveam stare sa îmi spui 
povesti. 

OANA: Povestea despre tara călugărilor e foarte serioasa. Deşi nu am timp sa ti-o spun acum, 
după atâtea paranteze, îti spun ce anume vroiam sa transmit prin ea. Ca deşi aparent inversez 
ierarhia dintre căsătorie si călugărie, descrierea pe care o fac nuntii nu numai ca nu dăunează 
monahismului, ci dimpotrivă. Daca ai citi ce am scris ai vedea nu numai ca nu ponegresc 
călugăria, ca nici un creştin nu are dreptul sa facă asa ceva, ci chiar susţin ca e o crima ca cei 
care au chemare spre monahism sa ramâna în lume. Fiecare sa trăiască potrivit chemării sale. 

Imaginea nuntii din poveste -cu soţi care se pregătesc pentru nunta în post si rugăciune, care 
se jertfesc pentru folosul celorlalţi, care pun binele aproapelui deasupra binelui propriu- e 
imaginea nuntii creştine asa cum ar trebui sa fie înţeleasa de către toţi. Din moment ce exista 
concepţia ca toţi cei care vor sa trăiască pentru Dumnezeu se călugăresc, povestea mea 
încearcă sa dovedească contrariul. 

ANDREI: Nunta din povestea ta e zidita din cărămizile monahismului. E adevărat, o poveste 
e doar o poveste, dar tara călugărilor e absolut utopica. 

OANA: Evident ca e utopica, însă daca viata familiei din poveste o vezi zidita din cărămizile 
monahale, te înşeli. Ce a fost mai întâi? Familia creştina sau mănăstirea? Ştii bine ca mai întâi 
a fost familia. 

ANDREI: Da, mănăstirile au apărut mai târziu. 



OANA: Chiar daca familia creştina si-a pierdut din importanta, si-a pierdut din strălucire, nu 
înseamnă ca, daca o apreciem la justa ei valoare, o altoim cu monahismul. 

ANDREI: Fie, ai dreptate. 

OANA: Se poate trai creştineşte în lume. E greu, e dificil, dar nu imposibil. 

ANDREI: Sfântului Antonie cel Mare i s-a descoperit ca în vremea sa trăia un medic care 
cânta "Sfinte Dumnezeule" alături de cetele îngereşti. 

OANA: Iar Sfântului Macarie cel Mare i s-a descoperit ca erau în lume doua femei care îi 
depăşeau măsura duhovniceasca. 

ANDREI: Exemplele sunt multe. 

OANA: Atunci? 

(Femeia de serviciu deschide usa, cu o matura într-o mâna si cu o găleata în cealaltă). 

FEMEIA DE SERVICIU: Porumbeilor, pot sa matur? 

OANA: Nu, se întoarce imediat domnul profesor Mihailescu cu studenţii. 

FEMEIA DE SERVICIU: A, e marţi (face un semn cu mâna), e cercul ala. 

(înainte sa închidă usa, prin spatele ei intra în sala Personajul în negru). 

ANDREI: E bine sa ma mai gândesc cu călugăria. 

OANA: Neapărat. 

(Personajul în negru se apropie cu un lanţ mare de cei doi. Ei nu îl vad. Un capăt al lanţului îl 
prinde de piciorul stâng al lui Andrei, iar celalalt capăt vrea sa îl prindă de piciorul ei). 

ANDREI: Ne-am luat cu poveştile si nu am apucat sa observ cât eşti de frumoasa. 

OANA: Atunci hai sa mai spunem povesti, până se întorc ceilalţi, si după aceea vei avea si 
altceva de observat. 

ANDREI: Tu de ce ai scris povestea despre căsătorie? Fii sincera ! Nu pentru ca te gândeşti la 
măritiş? (O ia de mâna. Personajul în negru încearcă sa lege piciorul drept al Oanei de lanţ, 
fara sa reuşească). 

OANA: Nu. In nici un caz. (Isi trage mâna dintr-a lui Andrei). Ci pentru ca... 

ANDREI (întrerupând-o): Oana, tu crezi ca viata de familie e asa cum ti-o imaginezi tu? Sunt 
curios cum vei vedea nunta după ce te mariti, după ce te loveşti de greutăţile gospodăriei. 
Spală haine, fa mâncare, ai grija de copii... 

OANA: Sunt măritata, omule! (Ii arata verigheta de pe deget). Nu vezi? 



ANDREI (apropiindu-si capul de mâna ei): E verigheta? E adevărata? 

OANA: Nu, e falsa. Bineînţeles ca e adevărata. Asa ca ştiu cum e cu gătitul si cu spălatul. Iar 
despre copii (se uita la ceas) am o fetita. Acum o ia soţul meu de la grădiniţa. 

ANDREI (surprins): Nu-mi vine sa cred ca ai copil. 

OANA: Al doilea e pe drum. 

(Lanţul pe care îl avea Andrei legat în jurul piciorului se desface). 

ANDREI: Credeam ca oamenii au o părere buna despre căsătorie numai înainte de a face 
acest pas riscant. Ştii cum e vorba: după luna de miere urmează butoiul cu mizerie. 

OANA: Ştiu exact cum e vorba, dar ştiu ca pentru mine nu e valabila. Eu nu m-am măritat 
pentru o luna de miere, ci pentru o viata în care apar si bucurii si încercări, toate cu voia lui 
Dumnezeu. 

ANDREI: Pesemne ca, daca nu vorbeşti din cârti, vorbele tale au greutate. 

OANA: Ştii, când cânt la vioara si ma gândesc la familia mea. . . 

ANDREI (nu o lasă sa termine): Cânţi la vioara? 

OANA: Am luat lecţii prin liceu. (Arătând spre o cutie în care se afla o vioara). De atunci o 
am. 

ANDREI: îmi place mult vioara. Te rog, cânta ceva. 

OANA: Cum sa cânt? Nu am timp sa cânt. Ceilalţi se întorc imediat. 

ANDREI (insistent): Cânta până vin. 

OANA: Ce vrei sa cânt? 

ANDREI: Balada lui Porumbescu. De câte ori o ascult mi se topeşte sufletul. 

(Oana se îndreaptă spre vioara. Personajul în negru o ia înaintea ei în mâna, o priveşte si o 
pune la loc. Oana se freacă la ochi). 

OANA: Cred ca sunt obosita. Nu mai vad bine. 

(Ia vioara si începe sa cânte Balada. După câteva minute intra pe rând copilul, portarul, 
profesorul, apoi Ilie si Raluca. Cortina se trage. Melodia continua. Actul se termina si începe 
pauza. 

Spre sfârşitul pauzei apare pe scena Diogene, acum îmbătrânit, pe la vreo 50 de ani. Se aude 
cum îi bate inima; bătăile sunt ceva mai rare decât la apariţia trecuta. Felinarul îl tine un pic 
mai jos. Coboară între spectatori, căutând în continuare ceva. Iese pe la ieşirea spectatorilor.) 



ACTUL III 
SCENA 1 

VULTURII AURII, COPILUL, TATĂL SAU, PRIMUL TARAN, AL DOILEA TARAN 

(Pe scena se afla vreo sase oameni îmbrăcaţi în vulturi negri. Dorm pe un colt de stânca. Trei 
dintre ei, vulturii masculi, sunt putini mai mari decât femelele lor si au aripa dreapta aurie. 
Femelele au aripa stânga de aceeaşi culoare, care la lumina lunii străluceşte puternic. Bate 
vântul. La un moment dat peste ei un copil arunca o plasa mare, pescăreasca. încearcă sa 
scape, dar imediat peste plasa sunt aruncate nişte paturi. Vulturii tipa). 

COPILUL (vine în prim-plan-ul scenei si striga bucuros): Am reuşit, am reuşit, am aruncat 
plasa bine. De acum ma voi putea juca cu vulturii aurii. De acum îi voi vedea în fiecare zi. 

(Copilul sta cu spatele la ţăranii care scot repede dintr-o desaga topoare, cu care omoară 
primul vultur). 

PRIMUL TARAN: Mi-e mila de ei. Nu e nevoie sa îi omoram si pe ceilalţi. E de ajuns sa le 
tăiem aripa aurie. 

(Copilul se întoarce mirat spre ceilalţi, se apuca cu mâinile de cap si striga:) 

COPILUL: Nu, tata, nu... De ce m-ai minţit? (Sare la tatăl sau si vrea sa îi smulgă toporul. 
Tatăl îi da o palma si îl trânteşte la pământ.) 

TATĂL: Ştii bine ca daca ti-as fi spus ca vreau sa îi omor nu m-ai fi ajutat sa îi prind. Si noi 
nu ne puteam sui aici fara sa facem zgomot. (Ironic) Mulţumesc pentru ajutor. (Către ceilalţi) 
Da, nu e nevoie sa îi omoram. O sa moara singuri după ce le tăiem aripile... 

(Ei taie aripile pasărilor cu multa grija, ca nu cumva sa fie apucaţi de ciocurile ascuţite. 
Pasările fac un zgomot asurzitor.) 

AL DOILEA TARAN: Si mie îmi era mila sa îi omor. 

TATĂL: Dar banii i-ai primit, nu? Nu de mila îi las în viata, vreau sa ştiu ca se chinuie, vreau 
sa ştiu ca îi fac sa sufere asa cum m-au făcut si ei pe mine. 

AL DOILEA TARAN: Ce te-a apucat, omule? Nu eşti în toate minţile? Ce ti-au făcut 
sărmanele pasări? 

TATĂL: In fiecare an, când se apropia ziua mea de naştere, îi vedeam zburând spre Muntele 
Liniştii. Si faptul ca mergeau sa moara acolo îmi aducea aminte de propria moarte. 

(Tatăl e atent la ce vorbeşte si într-o secunda de neatenţie un vultur îl ciupeşte de braţ.) 

TATĂL (urlând): M-a prins, ticălosul. Dati-mi ceva sa îmi leg braţul, mi-a dat sângele. Nu te 



omor, monstrule, nu te omor. Sunt mai puternic decât tine... 

(Primul taran îl leagă la mâna.) 

TATĂL: In fiecare an ei îmi aduceau aminte de moarte. Si mi se făcea frica. Nu vreau sa ştiu 
ca o sa mor. Mi-e groaza de moarte. Vreau sa ma bucur de viata. (Strigând) De viata... 

PRIMUL TARAN: Omule, dar nimeni nu e nemuritor pe pământ, oricum ai sa mori. 

AL DOILEA TARAN: Si oricum, de vulturi nu vei scapă. De sase ani aşteptam sa îi prindem, 
si abia acum am reuşit. E prima oara când s-au oprit aproape de noi. O sa vezi vulturi si de 
aici înainte o sa îi vezi pe următorii, în fiecare an. 

TATĂL: Dar am bucuria ca m-am răzbunat pe ei. Ia uite cum se zvârcolesc. O, ce dulce e 
gustul răzbunării. Ma simt ca la un mare ospat... Si când ma gândesc câţi bani o sa scot pe 
aripile astea... 

(Cei doi tarani strâng aripile aurii într-un sac mare. Tatăl îl ia pe copil de mâna si îl târăşte cu 
forţa spre fundalul scenei. Se vad doar vulturii, zbatându-se.) 



SCENA 2 

OANA, VULTURII AURII 

(Vulturii stau în jurul unei pasări care a murit. Se aude glasul Oanei.) 

OANA (povestind cu voce trista): Se spune ca, departe, exista un loc foarte frumos, în care 
trăiesc vulturii aurii. Nu au toate penele de aceasta culoare nobila, ci numai o aripa; masculii 
pe cea dreapta, iar femelele pe cea stânga. An de an, pe măsura ce puii cresc, părinţii bătrâni 
pleacă în ultima lor călătorie: zboară zile îndelungate până ajung la Muntele Liniştii. Acolo 
unde au murit si părinţii lor. 

(Vulturii încearcă sa zboare cu o singura aripa. Nu reuşesc, dar nici nu cedează.) 

Si se mai spune ca într-un an, oprindu-se sa se odihnească peste noapte, ultima călătorie a 
pasărilor a fost cât se poate de trista: vulturii au fost prinşi, printr-o meşteşugită cursa, de către 
nişte oameni care credeau ca se vor îmbogăţi vânzând penele care străluceau ca soarele. Au 
tăiat pasărilor preafrumoasele aripi si si le-au agatat la brâu, ca pe nişte scalpuri. "Ei, acum sa 
se târască pe jos, ca nişte şerpi, până mor. Ce le-a trebuit sa moara în Muntele Liniştii?"- a 
întrebat unul dintre ei, care nu se temea de moarte. 

De durere si de amărăciune, vulturii mai slabi au murit imediat. (Mai moare unul dintre 
vulturi. Cei tari se încăpăţânau însă sa zboare cu o singura aripa. Fâlfâiau din ea, cu răbdare, 
având o voinţa nepământeană; dar tot nu puteau zbura. 

(Mai rămân în viata doar doi vulturi.) 

Au mai rămas doar o pereche de vulturi, care se gândeau cu tristeţe: "Ce vor zice la anul puii 



noştri, care vor veni sa moara lângă trupurile noastre, când vor vedea ca noi nu am fost în 
stare sa ajungem la Muntele Liniştii?" 

(Cei doi vulturi se sprijină unul de altul.) 

Sprijinindu-se unul de altul, si gândindu-se la urmaşii ramaşi acasă, cei doi vulturi au simţit 
cum suferinţa începe sa li se aline. Si stând asa, aşteptând parca sa le crească aripi, ei au simţit 
ca durerea se preschimba în putere. Da, da, chiar asa: stând lipiţi unul lângă altul, durerea li se 
preschimba în putere. Au încercat sa zboare asa; la început fâlfâiau din aripi încet, plini de 
sfiala. Pe măsura ce se ridicau, de jos se vedea un singur trup, cu doua aripi. Se vedea o 
singura cruce. 

(în timp ce Oana vorbeşte, cei doi vulturi dau din aripi, în acelaşi timp, si se ridica de la 
pământ. Se aude un fâlfâit de aripi din ce în ce mai puternic. Zborul se realizează cu ajutorul 
unor cabluri care nu se observa din sala. Se stinge lumina). 



SCENA 3 

OANA, ANDREI, PROFESORUL, ILIE, RALUCA 

PROFESORUL: Faci ce faci si tot despre căsătorie scrii. 

ILIE: O apologie neconventionala a familiei. 

OANA: Nu asta e familia? Un zbor în doi spre împărăţia Liniştii, spre împărăţia Cerurilor? 

ANDREI: Frumoasa imagine. 

OANA: Andrei, nu e doar o imagine, asta e familia. De asta se căsătoresc creştinii: pentru ca 
se iubesc si îsi doresc sa se sprijine unul pe altul pe calea mântuirii. 

RALUCA: Tu ai avut curajul sa te mariti, de asta poţi vorbi despre familie. 

OANA: Curaj? Curaj ar fi fost sa rămân nemaritata, si sa suport atâtea si atâtea ispite trupeşti. 
Cred ca daca am fi amânat prea mult nunta, am fi avut mai înainte botezul copilului si abia 
apoi cununia. 

ILIE: Asa a lăsat Dumnezeu, ca dragostea dintre doi oameni sa se manifeste si în trup, nu sa 
ramâna un sentiment încarcerat în inima. Bine ca ati avut grija sa primiţi binecuvântarea 
căsătoriei înainte de a face dragoste, ca altfel nu ştiu daca ai mai fi avut atâta elan sa vorbeşti 
despre frumuseţea căsătoriei. 

OANA: Cred ca ai dreptate. Scriu despre frumuseţea nuntii pentru ca m-a ajutat Dumnezeu sa 
merg pe drumul cel bun. Deşi nu numai o data m-am aflat la câţiva paşi de cădere. 

RALUCA: Cred ca Ilie vrea sa spună ca numai cei care au stat cuminţi până la nunta simt 
binecuvântarea căsătoriei. Atunci ceilalţi pentru ce se mai căsătoresc, pentru a avea parte de o 
viata trista? 



OANA: Nu, pe cei care au căzut, dar care prin pocăinţa s-au ridicat, înţelegând ca ceea ce li se 
părea mai înainte dragoste mustea a patima, Dumnezeu îi iartă. Ei primesc binecuvântarea 
nuntii. Dar, deşi păcatele au fost iertate, sufletele au rămas cu o anumita obişnuinţa de a trai 
departe de Biserica. 

ILIE: Si le este greu sa duca lupta prin care dobândesc vindecarea. Ştiu asta de la sora mea: a 
întemeiat o familie fara sa îsi pună prea mult problema credinţei, si acum, după ce regreta 
greşelile de dinainte, nu îi e uşor sa trăiască asa cum trebuie. 

RALUCA: Dar nu e cam exagerata povestea de dragoste în care cei doi se sudează unul de 
celalalt, în care devin una? 

PROFESORUL: Dar ce altceva e familia? îmi spunea un părinte ca atunci când se căsătoresc, 
mirii sunt ca doua pietre zgrunturoase pe care le pui una lângă alta. Dar, după o vreme în care 
ies scântei, pietrele se îmbina perfect. 

OANA: Numai în rare cazuri mirii se sudează perfect de la început. Dar nici celelalte cazuri 
nu sunt deloc triste: soţii îsi asuma o lupta de a se smeri unul în fata celuilalt, de a învata sa îl 
asculte pe celalalt. Si Dumnezeu le răsplăteşte efortul de a se schimba. 

PROFESORUL: Si de fapt sudare perfecta nu exista. întotdeauna este loc pentru mai bine. 
Niciodată soţii nu se mulţumesc sa spună: "Gata, am atins culmea dragostei". întotdeauna se 
mai poate face un pas înainte. 

RALUCA: Mai ales ca, în multe cazuri, soţii nici măcar nu îsi pun problema mântuirii. S-au 
cununat numai pentru spectacolul oferit de ceremonia religioasa. 

OANA: De asta si divorţează atât de mulţi oameni, pentru ca nu s-au cununat cu gândul de a- 
L sluji pe Hristos unul alături de celalalt. 

PROFESORUL: Greutăţi oricum exista, si până ce soţii nu îsi ridica ochii spre Dumnezeu nu 
au cum sa reziste. Prefera sa divorţeze, crezând ca asa vor scapă de necazuri. Dar de cruce nu 
poţi sa te lepezi. Fugi de unele necazuri, dai de altele mai mari. 

ANDREI: Vulturii Oanei nu arata starea de fapt, ci starea ideala la care trebuie sa ajungă soţii. 

OANA: Si oricât de bine s-ar înţelege, oricât de mult s-ar iubi, nimeni nu îi poate scapă de 
cruce. Numai ca, atunci când soţii se iubesc, îsi dau putere unul altuia. Asta e taina familiei, 
puterea iubirii care uda sufletele tot asa cum apa uda florile. 

PROFESORUL: Se sprijină unul de celalalt, si zboară împreuna. Pe cât e de scurta 
povestioara vulturilor aurii, pe atât de clar este simbolul ei. 

RALUCA: Totuşi nu ştiu cât de bine va fi primita povestea Oanei. Oamenii au o cu totul alta 
înţelegere a nuntii. 

ANDREI: Mie mi-a spus duhovnicul sa am grija ca, atunci când voi fi preot, sa nu cad în 
deznădejde daca lumea nu va vrea sa asculte ceea ce voi spune. A spus ca trăim vremuri atât 
de grele încât e bine daca măcar un singur om ma va asculta. 



PROFESORUL: Sper sa te asculte mai mulţi, ca doar mai sunt încă destui credincioşi. Ei, dar 
vorbele părintelui tau mi-au adus aminte de o povestioara pe care am scris-o în tinereţe. 
Despre un actor care în fiecare duminica spunea acelaşi monolog despre moarte, dar nimeni 
nu îl asculta. El, conştiincios, tot repeta lucrurile care i se păreau esenţiale. In cele din urma, 
un străin a venit sa îl asculte. Si venea la el chiar în fiecare săptămâna. La un moment dat, din 
tara străinului au mai venit si alţi oameni care îsi doreau sa îl asculte pe actor. Dar chiar în 
ziua în care vaporul lor a ajuns la tarm, actorul a murit. După câteva clipe de tulburare, care a 
uscat repede primele lacrimi, primul ucenic a luat toiagul actorului si s-a suit pe scena. Era ora 
la care trebuia sa înceapă spectacolul... 

OANA: Cam asa e, daca cineva stăruie în mărturisirea credinţei, încetul cu încetul apar si 
roadele. Dar ca sa avem ce secera trebuie mai întâi sa semănăm. 

ILIE: Cam astea sunt vremurile: chiar daca putini oameni mai vor sa asculte cuvântul 
Evangheliei, câta vreme mai sunt oameni însetaţi de adevăr nu trebuie ca propovaduirea sa 
înceteze. 

OANA: Intre cei credincioşi si cei necredincioşi e un zid puternic, chiar daca nu se vede. Nu e 
uşor sa îi iubim atât de mult încât sa spargem acest zid. 

ANDREI: Si totuşi si pentru aceşti necredincioşi S-a întrupat Hristos. Sunt rude cu noi, sunt 
prieteni cu noi, deşi se hrănesc numai cu materie. Sufletul lor e uscat. Iar zidul nu îl spargem 
noi, îl sparge Hristos, daca noi vrem sa fim mâinile Sale. 

OANA: Daca vrea cineva sa răspândească învăţătura creştina după capul sau nu obţine nici un 
rezultat. Trebuie sa ştie sa vorbească pe limba celor pe care vrea sa îi apropie de Dumnezeu. 

ANDREI: Asta este extern de important, sa nu ne mulţumim sa le vorbim celorlalţi despre 
credinţa numai ca sa ne facem datoria, numai ca sa avem conştiinţa împăcata. Important este 
sa vorbim în asa fel încât sa îi câştigam. 

ILIE: Nu exista o predica standard care sa poată fi ţinuta tuturor. 

RALUCA: Oamenii nu sunt roboti, fiecare are personalitatea lui. 

ANDREI: Si este foarte greu sa le vorbeşti în asa fel încât sa înţeleagă mesajul creştin în 
profunzime. 

RALUCA: Eu cred ca aici este una dintre problemele zilei de astăzi. S-a pierdut contactul 
dintre Biserica si intelectuali. Biserica le vorbeşte în arhaisme si în "limba vechilor cazanii" si 
ei caută altceva, au nevoie de altceva. 

ILIE: De ce? 

RALUCA: Au nevoie de acelaşi mesaj, dar spus altfel. De multe ori intelectualii, stând de 
vorba cu nişte preoţi care nu s-au ostenit sa citească prea mult, au impresia ca lumea credinţei 
e lumea habotnicilor si a inculţilor. Ori ei nu se pot regăsi într-o astfel de lume. 

ANDREI: Daca ar pune mâna astfel de intelectuali pe cărţile Sfântului Maxim Mărturisitorul 



ar vedea cât de "inculţi" sunt sfinţii noştri. 

RALUCA: Problema este ca nu pun. Vor sa citească ceva mai apropiat de sufletul lor. 

ANDREI: înţeleg la ce te referi si într-un fel sunt de acord cu tine. Ar trebui sa avem si noi 
preoţi care sa îsi asume misionarismul printre intelectuali ca pe o adevărata nevointa. Pentru 
ca nu e uşor sa fii unul de-ai lor, cum a fost părintele Steinhardt, si sa rămâi al lui Hristos. 

ILIE.: Cum zicea Sfântul Apostol Pavel: "M-am făcut tuturor toate, ca pe toţi sa îi câştig 
pentru Hristos." N-a zis asa? 

ANDREI: Cam asa a zis. Numai ca eu nu ma refeream doar la intelectuali. Ci la toţi cei care 
au impresia ca Hristos nu a pătimit si pentru ei. Adică la cei care cred ca nu are rost sa se 
apropie de credinţa. Cum sunt majoritatea tinerilor, de exemplu. Si sa nu credeţi ca e o 
nevointa mai mica aceea de a te apropia de tineri decât de intelectuali. Asa cum intelectualii 
idolatrizează raţiunea, asa tinerii idolatrizează libertatea pătimaşa. Si e la fel de de greu sa 
converteşti un intelectual sau un tânăr. Pentru ca zidul care îi desparte de Hristos e la fel de 
puternic. 

RALUCA: E nevoie de un misionarism mai bine organizat. 

ANDREI: Nu neapărat mai bine organizat, ci mai jertfelnic. Pentru ca numai daca faci 
misiune cu iubire jertfelnica ceilalţi primesc mesajul pe care îl aduci. Sa nu uitam ca la 
Rusalii, când Duhul Sfânt S-a pogorât peste Sfinţii Apostoli, aceştia au vorbit în limbi astfel 
încât sa fie înţeleşi de către cei de alte neamuri. Adică nu i-au pus pe alţii sa înveţe limba lor 
pentru a înţelege propovaduirea evanghelica, ci au vorbit astfel încât sa fie înţeleşi si de către 
aceia. 

RALUCA: Nu pricep la ce te referi. 

ANDREI: La faptul ca acum nu mai trebuie sa vorbim în limbi străine, ci trebuie sa vorbim în 
limba noastră astfel încât sa fim înţeleşi de către cei care, chiar daca sunt din acelaşi neam cu 
noi, sunt reticenţi fata de credinţa creştina, susţinând ca nu li se potriveşte, ca nu e compatibila 
cu firea lor. 

RALUCA: Interesanta tâlcuire a Rusaliilor. 

ILIE: Ceilalţi au nevoie sa le vorbim în limba iubirii, sa le vorbim cu o dragoste pe care ei nu 
o cunosc în mod clar, dar care le va umple inimile. 

ANDREI: Daca vrei sa vorbeşti despre Hristos, trebuie sa te lepezi de tine si sa te transformi 
în iubire. E important mesajul, nu faptul ca îl duci tu. 

RALUCA: Mesajul creştin îl duc preoţii, noi îl primim. 

ILIE: Mesajul creştin îl duc în primul rând preoţii, care nu numai ca săvârşesc Sfintele Taine, 
ci răspândesc si credinţa creştina. Dar, fiecare dintre creştini, are asa-numita preoţie 
împărăteasca. 

RALUCA: Cum adică? 



ILIE: Fiecare dintre cei uniţi cu Hristos prin Botez trebuie sa facem tot ce putem pentru 
folosul Bisericii. Avem datoria de a încerca sa vorbim despre credinţa celor din jurul nostru. 

ANDREI: De ce nu vin mai mulţi la biserica? Pentru ca sunt predestinaţi la iad? Evident ca 
nu. Oricine se poate întoarce la Dumnezeu. Insa mulţi, mai ales în anii comunismului, si-au 
atrofiat sensibilitatea duhovniceasca. Mesajul creştin nu mai ajunge până la ei. Si trebuie ca si 
noi, după putina noastră putere, sa îi ajutam sa îsi revină. 

ILIE: Chiar daca misiunea învatatoreasca e a preoţilor, noi putem, prin exemplul si prin 
cuvintele noastre, sa-i ajutam pe cei care încă stau departe. 

OANA : Fara sa fie nevoie sa ne dam viata. Acum nu mai e ca în primele secole creştine. E 
mult mai uşor. Nu te mai omoară nimeni daca vorbeşti despre Hristos. 

(Profesorul sta la catedra si îi asculta). 

ANDREI: Da, nu te omoară nimeni. Dar deşi nu te omoară nimeni, prea putini sunt cei care 
vorbesc cum trebuie despre credinţa în Dumnezeu. 

ILIE: Sunt atâţia sectanţi care vorbesc la colt de strada, care de care mai bun orator, încât 
oamenii nu prea mai sunt dispuşi sa asculte. 

PROFESORUL: Nu spune nimeni sa mergeţi la colt de strada. Ci în familiile voastre, între 
prietenii voştri. Nu e uşor. 

ANDREI: Pe mama am reuşit sa o conving sa se spovedească abia după doi ani de insistente. 

RALUCA: Câţi dintre prietenii noştri merg la biserica? Sa nu ne minţim. Prea putini. 

ILIE: Daca în tot Bucurestiul ar fi măcar câteva sute de studenţi care merg la biserica, tot ar fi 
bine. 

ANDREI: Sunt. Până în cinci sute. Dar sunt mii si mii de studenţi care nu vin. Si pe noi ar 
trebui sa ne mustre conştiinţa ca nu facem nimic pentru ei. 

PROFESORUL: Am ascultat discuţia voastră. Ma bucur, Andrei, ca te preocupa atât de mult 
ce se întâmpla cu cei din jurul tau. E o comoditate si un păcat sa spui: "Ii las în grija lui 
Dumnezeu, eu îmi vad de viata mea." Profesor fiind, ma aşteptam ca, după asa-zisa revoluţie 
din '89, sa vad tineretul creştin exprimându-se cu energie în spaţiul cultural religios. Ma 
aşteptam sa vad reviste studenţeşti bine scrise, sa vad cârti scrise de studenţi, sa vad 
manifestări în care sa vorbească studenţii. Si, nimic. Sau prea puţin. 

(Batai în usa. Intra femeia de serviciu. După ea, Personajul în negru). 

FEMEIA DE SERVICIU: Domnule profesor, e cam târziu, trebuie sa matur. Mai staţi? 

(Personajul în negru se duce înspre profesor. Face un gest prin care arata ca ora e târzie). 

PROFESORUL (uitându-se la ceas): Nu, terminam imediat. (Personajul în negru îsi freacă 



mâinile de bucurie). De fapt... (se mai uita o data la ceas). Mai stăm, măcar zece minute. 
Faceţi alta sala până atunci. 

(Femeia, nervoasa, trânteşte usa. Personajul în negru trece prin sala de curs, studiind fetele 
studenţilor). 

ANDREI: In perioada interbelica studenţii creştini erau mult mai hotărâţi. Aveau curajul de a 
se exprima. Situaţia de acum nu se poate compara cu cea de atunci. 

PROFESORUL: Am asistat la multe conferinţe religioase, am asistat la tot felul de întâlniri cu 
studenţii si mi se pare ca le lipseşte vlaga. Manifestările organizate de studenţi nu exprima, 
decât în foarte mica măsura, pulsul lor. Sau, daca îl exprima corect, atunci vai de acest puls... 

RALUCA: Vedeţi un creştinism specific studenţesc? 

PROFESORUL: Nu ma înţelege greşit. învăţătura Bisericii e una pentru toţi. Dar tinerii, cei în 
care e firesc sa pulseze viata, ar trebui sa fie mult mai activi. Oamenii mari. . . sunt mult mai 
greu de schimbat. Nădejdea mea sunteţi voi. 

ILIE: Si ce aşteptaţi de la noi, domnule profesor? 

PROFESORUL: Ca fiecare, cu talantii pe care îi aveţi, sa faceţi misiune creştina. Câte filme 
creştine sunt pe ecrane? Nici unul. La televizor? Nici unul. Au fost câteva, le-au dat de câteva 
ori, or sa le mai dea de sărbători si gata. Studenţii de la Academia de Teatru si Film ar putea 
sa se pregătească pentru a fi capabili sa facă ei altele. . . 

OANA: Poate îi invitam odată si aici. 

PROFESORUL: Câte ziare si reviste creştine am văzut? Prea puţine. La noi în tara nu e nici 
un ziar creştin de mare tiraj. De ce nu cresc micile tiraje ale ziarelor religioase? Pentru ca nu 
sunt făcute în asa fel încât sa atragă. Nu citesc oamenii? Ba da. Ia vedeţi cât de repede se vând 
reviste ca "Povestea mea" si "întâmplări adevărate". Oamenii citesc numai ce le place. Dar 
sunt mulţi care ar vrea sa citească ceva religios si nu prea găsesc. Te duci la zece biserici din 
Bucureşti, la pangar numai doua dintre ele au tipărituri creştine de vânzare. 

ILIE: Nu sunt fonduri. 

PROFESORUL: Dar fondurile pentru ceea ce apare de unde sunt? Scrieţi voi, scrieţi bine si 
tirajele vor creste. 

ANDREI: Iertati-ma ca va întrerup. Aici, la cercul dumneavoastră, ati tipărit ceva? 

PROFESORUL: Avem, de curând, propria editura. Avem sub tipar doua volume de poezii, o 
piesa de teatru. Si mâine apare primul număr din "Predania"- revista de cultura creştina. 

ANDREI: Interesant. 

PROFESORUL: Toţi se plâng ca nu sunt bani. De parca banii îi lipsesc lui Dumnezeu si nu 
are de unde sa ne dea. Lipsesc în primul rând valorile. De fapt, ele cu siguranţa exista, dar 
deocamdată se sfiesc sa se exprime. Trebuie ca ele sa înţeleagă ca au chemarea de a se 



exprima. 

ANDREI: Lumea are mare nevoie de cultura creştina. Are nevoie de o contragreutate la atâta 
balast de pseudo-cultura. Suntem intoxicaţi de o lume care îl alunga pe Dumnezeu. Mass- 
media oglindeşte exact aceasta situaţie. 

PROFESORUL: Iar noi ne lăsam intoxicaţi. De ce? Trebuie sa punem început bun. Trebuie sa 
încercam sa echilibram situaţia. 

ANDREI: Exista atât de putina literatura creştina ortodoxa. . . 

(Personajul în negru se duce în spatele Ralucai si îsi pune palmele pe urechile fetei. Ea nu mai 
este atenta la ceilalţi.) 

PROFESORUL: Unii ortodocşi înţeleg greşit viata. Considera ca daca au Biserica, daca au un 
duhovnic, daca au cârti de rugăciuni, nu le mai trebuie nimic. Restul e de aruncat. Cultura nu 
e buna. Dar Hristos a venit sa transfigureze omul si toate manifestările acestuia. Nu a venit sa 
nimicească decât păcatul. Omul nu are numai aspiraţii religioase. 

(Se aude cum suna un telefon mobil. Raluca, căreia Personajul în negru îi tine în continuare 
mâinile la urechi, îsi scoate telefonul din geanta. Vorbeşte puţin în şoapta). 

RALUCA (către profesor): Iertati-ma, trebuie sa plec. 

PROFESORUL: Ca de obicei. Niciodată nu te lasă telefonul în pace. 

(Raluca îsi ia lucrurile. Iese din sala, fara sa îsi dea seama ca Personajul în negru o tine de 
braţ, elegant). 



SCENA 4 

ANDREI, ILIE, OANA, PROFESORUL 

PROFESORUL: Da, e nevoie de o cultura creştina cât mai dezvoltata. Cultura creştina trebuie 
sa răspundă la multe dintre problemele pe care le pune societatea contemporana. 

ILIE: Suntem acuzaţi ca suntem ramaşi în urma, ca ne lăudam cu o tradiţie moarta. 

ANDREI: E adevărat, exista opinia potrivit căreia credinţa creştina ar fi un fel de muzeu cu 
vechituri, o biblioteca roasa de vreme si atât. Nu este deloc asa. Nimic mai fals. Tradiţia cu 
care ne mândrim nu a apărut în întregime în prima suta de ani de la întemeierea Bisericii. Au 
fost sute si sute de ani în care Sfinţii Părinţi au dezvoltat, au completat si au lămurit ceea ce 
fusese afirmat până la ei. Credinţa creştina este una si aceeaşi, dar într-un fel scria Sfântul 
Justin Martirul si Filozoful, în alt fel Sfântul Grigorie de Nazianz si în alt fel Sfântul Ioan 
Damaschin. Fiecare dintre ei, folosind cunoştinţele din vremea sa, a exprimat învăţătura 
ortodoxa. Nu se poate spune ca teologia a evoluat, dar e cert ca exprimarea ei a cunoscut o 
dezvoltare serioasa. 



RALUCA: Si de la Sfinţii Părinţi până astăzi? 

ANDREI: Fiecare generaţie, de la Sfinţii Părinţi până astăzi si până la sfârşitul lumii, trebuie 
sa trăiască în mântuitoarea credinţa creştina. Sfânta Tradiţie nu e o comoara pe care o ţinem în 
biblioteca, ci o comoara care ne ajuta sa cunoaştem viata adevărata. O comoara pe care 
trebuie sa o respiram puţin câte puţin. 

RALUCA: De ce nu continua şirul Sfinţilor Părinţi până în zilele noastre? 

ANDREI: Chiar daca marii luminători ai Bisericii ce poarta numele de Sfinţi Părinţi au trăit în 
primul mileniu, de atunci si până astăzi au fost destui sfinţi care au dus mai departe duhul 
dreptei credinţe. Biserica a supravieţuit si supravieţuieşte prin sfinţii lui Dumnezeu si nu doar 
prin cârti. Cuvântul Domnului ca "litera ucide, iar duhul da viata" poate fi înţeles si asa. Ca 
adevărata credinţa trece în Biserica de la om la om si nu de la carte la om. 

ILIE: In mănăstiri duhovnicul nu îsi creste ucenicul cu cartea, ci cu viata. Sa nu credeţi ca nu 
am toata evlavia fata de Sfânta Tradiţie. Dar un teolog care se lauda ca a citit toate Filocaliile, 
dar nu are dragoste de aproapele, mi se pare mai departe de Dumnezeu decât un credincios 
care, fara multa carte, încearcă sa împlinească ceea ce aude citindu-se din Evanghelie 
duminica, la Biserica. 

ANDREI: Petre Tutea spunea ca este mai valoroasa o femeie credincioasa decât un intelectual 
necredincios cu nu ştiu câte diplome. 

OANA: Ai dreptate. 

(Profesorul se uita din nou la ceas, si lasă impresia ca piesa se sfârşeşte.) 

ANDREI (aprins): Până la sfârşitul lumii, Dumnezeu va avea vase alese care vor duce mai 
departe duhul ortodox. E adevărat: cărţile, când nu le ţinem în biblioteca, si când încercam sa 
trăim asa cum ne învata ele, sunt aur duhovnicesc. Sa ne temem de responsabilitatea care ne 
apasă si sa arătam ca Tradiţia nu numai ca nu ne îmbătrâneşte, ci ne face vii. Tradiţia creştina 
este viata adevărata si nimic altceva. Când Mahatma Gandhi al indienilor a spus ca din 
creştinism II vrea doar pe Iisus Hristos, iar Biserica si Tradiţia le lasă celorlalţi, nu a înţeles ca 
Biserica e însuşi Trupul lui Hristos. Nu poţi separa Trupul de Cap. Gandhi nu avea dreptul sa 
vorbească despre separarea dintre Hristos si Biserica decât daca ar fi putut vorbi având capul 
separat de trup. Numai si numai atunci. Sa credem si sa mărturisim ca Biserica e scoală care 
ne creste în Hristos. Sa arătam celorlalţi ca Tradiţia noastră e o comoara fara de care nu putem 
înţelege sensul vieţii si fara de care am pluti în deriva. Sa arătam ca se poate trai creştineşte în 
aceste vremuri de desfrâu si rătăcire. Căci Hristos ne-a spus: "îndrăzniţi, nu va temeţi! Eu am 
biruit lumea!" 

(Cortina se trage. Se aprinde lumina în sala. Discursul lui Andrei pare ca a încheiat piesa). 

SCENA 5 

DIOGENE 

(Când spectatorii cred ca piesa s-a terminat, se aud iarasi batai de inima. De data asta se aud 
slab de tot. Apare Diogene, acum bătrân, la 70 de ani. îsi face apariţia tot pe la intrarea 



spectatorilor. E gârbovit si de-abia se mişca. Felinarul îl tine si mai jos. Nu mai are putere. Se 
îndreaptă spre scena. Cortina se trage. întuneric. In mijlocul scenei, în fata cortinei, e un butoi 
luminat slab. Diogene cade. Se ridica si se târăşte spre butoi . Când ajunge aproape de el, cade 
din nou. Bătăile inimii se aud cu intermitente. Pauzele sunt din ce în ce mai lungi. Nu se mai 
aud. Câteva clipe nu se întâmpla nimic. Felinarul arde în continuare). 

SCENA 6 

PROFESORUL, ANDREI, OANA, ILIE, PERSONAJUL ÎN NEGRU, PORTARUL, 
FEMEIA DE SERVICIU, COPILUL 

(Cadrul este aproape acelaşi cu cel de la sfârşitul scenei 4 . în plus, pe scena se afla în acelaşi 
loc Diogene, mort lângă butoi, si Personajul în negru). 

PROFESORUL: E nevoie de cultura creştina. E nevoie de oameni de cultura care sa 
răspândească mesajul creştin. Lumea are nevoie de acest mesaj si e o greşeala sa punem 
bariere între cultura si cult. Dimpotrivă, cultul da culturii puterea de a înnobila sufletele. 
Purtând mesajul creştin, cultura se întregeşte. 

ILIE: Cultura rupta de cult nu înnobilează decât superficial, la suprafaţa. 

ANDREI: La Judecata sufletelor nu o sa folosească la nimic colecţiile unora de titluri, de 
diplome, de medalii si ranguri. Atunci se va vedea cât i-a luminat cultura lor... 

PROFESORUL: întâlnirea de astăzi mi s-a părut deosebita. Chiar daca am fost putini. (Către 
Ilie) Revin la textul tau si spun ca ideea cu catapeteasma păgâna e un binevenit semnal de 
alarma. Pe cât e de originala, pe atât e de pătrunzătoare. E evident faptul ca literatura, fata de 
cuvântul rostit de la altar, are o mai mare libertate. Niciodată un părinte nu ar putea pune în 
biserica o catapeteasma păgâna. Literatura poate completa cuvântul de la amvon. Sunt oameni 
pe care i-a întors la Dumnezeu o poezie religioasa. Nu avem cum sa epuizam posibilităţile pe 
care le oferă literatura. Curaj, curaj, curaj. Unui om care spune ca Ortodoxia e moarta îi pot 
arata creaţiile voastre, care arata ca se poate gândi creştineşte. Nu suntem retardati, nu suntem 
învechiţi. Va rog din tot sufletul, nu va îngropaţi talantii. Ar fi mare păcat. 

OANA: Domnule profesor, doar de asta venim aici, sa ne ajutaţi sa folosim talantii cum 
trebuie. 

PROFESORUL: Nu e nimeni care sa nu fi primit talanti de la Dumnezeu. Nu toţi au darul de 
a scrie. Dar cei care îl au, sa scrie. 

ANDREI: Uneori ma gândesc ca e prea devreme sa scriu, ca trebuie sa mai aştept, sa ma mai 
maturizez. 

ILIE (către profesor): Ce sa facem?... Aşteptam sa mai creştem? 

PROFESORUL: Unii caută o viata întreaga, cu felinare, cu lanterne si reflectoare, sa găsească 
un model creştin. Asa cum Diogene cinicul caută cu felinarul în mâna, la lumina zilei, un om 
adevărat. Scornim în jurul nostru căutând un model, iar când îl găsim îi căutam defecte. Stiti, 
Alexandru cel Mare, marele cuceritor a spus: "Daca nu eram Alexandru, as fi vrut sa fiu 
Diogene". Daca L-ar fi întâlnit pe Hristos, cred ca Diogene ar fi zis: "Decât sa caut o viata si 



sa rămân filozof, mai bine recunosc Adevărul si îl urmez pe Hristos". Dar Diogene a murit 
căutând. Ştim ca nu avem decât o singura viata. Nu doua, nu trei. Daca nu valorificam acum 
talantii pe care ni i-a dat Dumnezeu, la bătrâneţe vom regreta enorm. Si Cel care ni i-a dăruit 
ne va cere socoteala. 

ANDREI: Greu moment. 

PROFESORUL: Sa nu murim ca Diogene, căutând, fara sa facem nimic pentru cei din jurul 
nostru. 

ANDREI: Fiecare după chemarea lui. 

PROFESORUL: Voi, daca aveţi darul scrisului, trebuie sa luaţi în serios aceasta înzestrare. Sa 
puneţi în valoare darurile pe care le-ati primit de la Dumnezeu. E mai folositor un scriitor bun, 
care nu se leneveşte sa scrie, decât un geniu care nu comunica nimic cu ceilalţi, asa ca nu va 
mâhniţi ca nu sunteţi cine ştie ce genii. Bucurati-va ca aveţi darul de a scrie. După voi or sa 
apară alţii mai buni. E firesc. Vor fi încurajaţi de scrisul vostru. E nevoie de un început 
promiţător. Si am convingerea, după atâţia ani petrecuţi la catedra, ca voi puteţi fi acest 
început. Doar de asta ne adunam aici. 

OANA: Speram sa nu se micşoreze încrederea pe care o aveţi în noi 



PROFESORUL: Cu frica de Dumnezeu, scrieţi ce si cum puteţi. Si încetul cu încetul, valoarea 
va ieşi la iveala. Daca ar fi sa va las un testament v-as spune: "Pentru fiecare gând frumos pe 
care îl asterneti pe hârtie, pentru fiecare floare pe care o împărtăşiţi altora, Dumnezeu va va 
răsplăti. încercaţi sa împărtăşiţi cât mai multa lumina în jurul vostru!". 

ILIE: Sa ţinem minte acest testament... 

PROFESORUL: Pentru ultimele clipe ale acestei întâlniri, v-am pregătit ca de obicei o 
cugetare. De asta data am ales un citat din apoftegmele lui Andrei Tarkosvki: "Sensul artei 
este rugăciunea, este rugăciunea mea. Daca aceasta rugăciune, daca filmele mele pot aduce 
oamenii la Dumnezeu, cu atât mai bine. Atunci viata mea îsi va recapătă întregul sens: acela, 
esenţial, de a servi." 

ANDREI (după o clipa de linişte): Nu am auzit cuvinte mai potrivite despre condiţia artistului 
decât acestea... 

ILIE: Ştiu ca Andrei Rubliov a fost canonizat de Biserica Rusa mai ales pentru modul în care 
a reprezentat iconic arătarea Sfintei Treimi de la stejarul lui Mamvri. Nu ar fi de mirare daca 
peste câteva sute de ani Tarkovski va fi canonizat pentru filmul "Andrei Rubliov"... 

ANDREI: Sa nu cădem în exagerări. Oricum, daca citatul lui Tarkovski nu a fost doar o 
iluminare de moment, si daca a fost un ecou al vieţii sale lăuntrice, ar fi o dovada ca artistul a 
dobândit sfinţenia. 

ILIE: Mi-a vorbit cineva despre un scriitor rus, nu foarte cunoscut, care a trăit parca în prima 
parte a secolului trecut si căruia i-au fost descoperite moaştele. Si e cinstit de popor ca sfânt, 
chiar daca nu ştiu daca a fost încă trecut în Sinaxare. 



ANDREI: Ar fi interesant sa ştim mai multe despre acest scriitor. Ar trebui ca viata lui sa fie 
pilda pentru toţi cei care încearcă sa II slujească pe Dumnezeu prin scrisul lor... 

OANA: Daca cineva scrie pentru a le întinde celor din lume o mâna de ajutor si pentru a-i 
ajuta sa se apropie de viata duhovniceasca, si daca înţelege scrisul ca pe o slujire, cum spunea 
Tarkovski, atunci aceasta slujire e binecuvântata de Dumnezeu, devine slujire sfânta, cum e 
zugrăvirea icoanelor. 

PROFESORUL: Cele doua creaţii prezentate astăzi mi se par promiţătoare. Ma bucur mult si 
sunt foarte încântat ca aveţi curajul de a crea. Prin ceea ce creaţi va puneţi sufletele pe tava. 
Atât de mult mi-as dori sa ştiu ca veţi scrie cât mai mult despre iubirea adevărata, despre taina 
ei, despre trăirea duhovniceasca în furtuna pătimaşa a lumii... Asta trebuie sa fie scrisul 
vostru: o forma de diaconie, o forma de slujire a aproapelui. Scriind sa arătaţi ca va 
interesează ceea ce se întâmpla cu cei de lângă voi, ca vreţi sa îi ajutaţi. 

ANDREI: Noi, creştinii, nu trebuie sa ne mulţumim sa arătam dragoste numai celor din 
familia noastră. Asta o fac si păgânii. Noi trebuie sa îi iubim până si pe vrăjmaşi. Si, ca sa 
avem puterea de a-i iubi pe cei care ne fac rau, trebuie sa îi iubim si pe cei despre care nu ştim 
decât ca exista. Ei nu ne fac nici bine, nici rau. Dar exista. 

ILIE: Sfântul Siluan Athonitul se ruga pentru întreaga lume. 

ANDREI: Si nu a fost singurul, mulţi părinţi s-au rugat la fel. 

PROFESORUL: într-un fel, textele de astăzi s-au legat... Vulturii tai si părintele lui Ilie arata 
o cu totul alta forma de iubire decât cea cu care e obişnuita ziua de astăzi. Acum se caută 
iubirea pătimaşa, iubirea egoista. Voi aveţi datoria de a mărturisi prin textele voastre puterea 
iubirii transfiguratoare pe care o sădeşte în inimile voastre Hristos. 

ANDREI: Si câta nevoie are lumea de aceasta dragoste... 

PROFESORUL: Chiar daca nu e uşor sa ajungeţi la măsura despre care vorbea Tarkovski, 
adică sa va fie scrisul o rugăciune, important este sa va asumaţi aceasta slujire. Asta este 
forma în care va puteţi arata dragostea fata de aproapele. Cred ca ştii, Oana, ca nu numai 
iubirea dintre soţi este o taina. Ci orice forma de iubire curata. Pentru ca iubirea este semn al 
prezentei lui Dumnezeu. Iubirea aproapelui este o taina la fel de mare, chiar daca oamenii nu 
vor sa înţeleagă asta. Cu doctorii e clar: daca îsi iubesc aproapele, atunci si pe bolnavii care 
vin la ei îi tratează cu multa grija. Cu profesorii e clar: daca îsi iubesc aproapele, atunci si fata 
de elevi au înţelegere si dragoste. O dragoste care pe copii îi însufleţeşte. Cu scriitorii ar tebui 
sa fie la fel de clar: daca îsi iubesc aproapele scriu ceea ce trebuie. Dragostea pe care o purtam 
aproapelui se oglindeşte foarte bine în modul în care ne folosim talantii. 

ILIE: Trebuie sa scriem în cunoştinţa de cauza. 

PROFESORUL: Da, trebuie ca scrisul vostru sa fie pătruns de focul fierbinte al slujirii 
aproapelui. Nu de cel al obţinerii gloriei, cum e la alţii. Si, daca veţi scrie din dragoste pentru 
ei, atunci Dumnezeu va va lumina si roadele voastre vor fi mult mai bogate... 

ANDREI: Iubire, iubire, iubire. Mulţi vorbesc despre iubirea aproapelui, dar putini trăiesc 
aceasta iubire. 



PROFESORUL: Sa încercam sa o trăim noi. (După câteva clipe de tăcere) Gata, pentru azi am 
terminat. (Către Andrei.) De obicei, când sunt si ceilalţi, sala răsuna de "Cu noi este 
Dumnezeu...". 

OANA: Cântam si acum? Sau suntem prea putini? 

(Disperat, Personajul în negru îi face semne dezaprobatoare profesorului. Acesta se gândeşte 
puţin si se uita iar la ceas). 

PROFESORUL: Da, pe ceilalţi îi suplineşte Andrei. (Către Andrei) De obicei discuţiile erau 
centrate pe analiza literara. Creaţiile erau despicate în patru; se urmarea poate prea mult stilul, 
forma... Acum, ca ai venit tu, discuţiile au luat o tenta predominant religioasa. Am compensat 
puţin golurile întâlnirilor trecute. Cântam, nu? 

(Se ridica în picioare. încep sa cânte. Personajul în negru da din mâini, nervos, coboară de pe 
scena si fuge spre ieşire. Când se cânta a doua oara, Diogene se ridica, apoi intra pe usa pe 
rând Raluca, credincioşii, portarul, copilul, femeia de serviciu, iconarul. Cânta cu toţi încă o 
data. Cortina se trage). 



SFÂRŞIT SI LUI DUMNEZEU LAUDA ! 



